קלאודיו בראבו

קלאודיו אנדרס בראבו מוניוס (בספרדית: Claudio Andrés Bravo Muñoz‏; נולד ב-13 באפריל 1983) הוא כדורגלן עבר צ'יליאני ששיחק בעמדת השוער ושימש גם כקפטן נבחרת צ'ילה. בראבו זכה בפרס זאמורה בעונת 2014/2015 על כך שהיה השוער בעל ממוצע הספיגות הנמוך ביותר בליגה הספרדית. בראבו גדל באקדמיית הנוער של קבוצת קולו-קולו, בשנת 2002 נפצע שוערה הראשון של הקבוצה, אדוארדו לובוס ובראבו קיבל את ההזדמנות לשחק בהרכב. אולם, ההזדמנות הייתה קצרה, מכיוון שבראבו נפצע בעצמו לאחר זמן מה. דבר אשר גרר החתמה של שוער שלישי. בראבו חזר מן הפציעה שלו באמצע שנת 2003, כאשר לובוס עדיין פצוע, וזכה בחזרה בחולצת ההרכב. בשנת 2006 זכה בראבו עם קולו-קולו באפרטורה, בזכות עצירה אקרובטית בדו-קרב הפנדלים נגד אוניברסידד דה צ'ילה. לקראת עונת 2006/2007 חתם בראבו על חוזה לארבע שנים בריאל סוסיאדד. את הופעת הבכורה שלו ערך ב-22 באוקטובר נגד מיורקה במשחק אשר הסתיים בתוצאה 0-0. את העונה הוא פתח כשחקן ספסל, אך במהלך העונה הפך לשוער הראשון של הקבוצה, ושיחק 29 משחקי ליגה. בסיומה של אותה העונה נשרה ריאל סוסיאדד לליגת המשנה לראשונה בתולדותיה (אך בכל זאת, נבחר על ידי העיתון "מארקה" לשוער החמישי בטיבו במדד של ספיגת שערים למשחק בלה ליגה) ב-14 בפברואר 2010 כבש בראבו את שערו הראשון בקריירה בבעיטה חופשית נגד ז'ימנסטיק. זמן קצר לאחר מכן נפצע בראבו בברכו בהפסד קבוצתו לקורדובה ובכך החמיץ את יתר משחקי הליגה באותה העונה. בראבו חתם ב-18 ביוני 2014 בברצלונה למשך ארבע שנים עבור 12 מיליון אירו. בראבו שבר שיא בן 37 שנים בו לא ספג שער במשך שבעה משחקים שלמים ולא ספג במשך 520 דקות רצופות. בשנתו הראשונה בברצלונה זכה עם הקבוצה בטרבל הכולל את הליגה הספרדית, גביע המלך הספרדי וליגת האלופות. בנוסף לכך זכה בפרס זאמורה פרס השוער היעיל ביותר בליגה הספרדית. בעונה הבאה זכה עם הקבוצה באליפות שנייה ברציפות. ב-25 באוגוסט 2016 חתם במנצ'סטר סיטי לארבע שנים עבור 28 מיליון אירו. ב-30 באוגוסט 2020 חתם בריאל בטיס לעונה אחת. ב-24 באוגוסט 2024 הודיע על פרישה מכדורגל. במונדיאל 2010 פתח בראבו בכל אחד מארבעת משחקיה של נבחרת צ'ילה, וספג חמישה שערים. נכלל בסגל מונדיאל 2014 בה נבחרתו הודחה בשמינית הגמר על ידי ברזיל. בקופה אמריקה 2015 זכה יחד עם נבחרתו בגביע, לאחר ניצחון 1–4 על נבחרת ארגנטינה בבעיטות הכרעה מהנקודה הלבנה. לאחר שלא השתתף בשני המשחקים הראשונים שנערכו במסגרת טורניר גביע הקונפדרציות 2017 הוא פתח במשחקים הנותרים והצטיין במשחק חצי הגמר נגד פורטוגל כאשר עצר שלוש בעיטות הכרעה לאחר 0-0 בסיום 120 דקות. בראבו ונבחרת צ'ילה סיימו את הטורניר במקום השני, לאחר הפסד 0–1 לגרמניה. נכלל בסגל נבחרת צ'ילה לטורניר קופה אמריקה 2024. קולו-קולו אליפות צ'ילה: 2006 אפרטורה ריאל סוסיאדד אליפות הליגה השנייה בספרד: 2009/2010 ברצלונה אליפות ספרד (2): 2014/2015, 2015/2016 הגביע הספרדי (2): 2014/2015, 2015/2016 ליגת האלופות (1): 2014/2015 הסופר קאפ האירופי (1): 2015 אליפות העולם לקבוצות (1): 2015 הסופר קאפ הספרדי (1): 2016 מנצ'סטר סיטי גביע הליגה האנגלית: 2017/2018 אליפות אנגליה (2): 2017/18, 2018/19 גביע הליגה (2): 2017/2018, 2019/2020 מגן הקהילה (2): 2018, 2019 ריאל בטיס גביע המלך: 2021/2022 נבחרת צ'ילה קופה אמריקה: 2015, 2016 פרס זאמורה של הליגה השנייה: 2008/2009 פרס זאמורה: 2014/2015 השוער המצטיין בקופה אמריקה (2): 2015, 2016 מדיה וקבצים בנושא קלאודיו בראבו בוויקישיתוף קלאודיו בראבו, ברשת החברתית אקס (טוויטר) קלאודיו בראבו, באתר Transfermarkt קלאודיו בראבו, באתר Soccerway קלאודיו בראבו, באתר BDFutbol קלאודיו בראבו, באתר WorldFootball.net קלאודיו בראבו, באתר National Football Teams קלאודיו בראבו, באתר FootballDatabase.eu Bravo: Estoy triste por no poder ayudar al equipo בראבו חתם בבארסה, זידאן מאמן ריאל קסטייה, באתר ONE‏, 25 ביוני 2014 דוד בן-שימול, בראבו חתם בסיטי, סילסן בברצלונה, באתר ynet, 25 באוגוסט 2016 העברות בעולם - 30.8: ואן דה בייק סיכם ביונייטד, לאוטרו מרטינס ידחה את ברצלונה?, באתר וואלה, 30 באוגוסט 2020 Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)